b'\n_START_ARTICLE_\nKanzasas\n_START_SECTION_\nIstorija\n_START_PARAGRAPH_\n1541 m. ispan\xc5\xb3 tyrin\xc4\x97tojas Francisco de Coronado laikomas pirmuoju aplankiusiu Kanzaso valstij\xc4\x85. 1682 m. pranc\xc5\xabz\xc5\xb3 tyrin\xc4\x97tojas Ren\xc3\xa9-Robert Cavelier parei\xc5\xa1k\xc4\x97 Pranc\xc5\xabzijos teises \xc4\xaf \xc5\xbeemes. 1763 m. \xc5\xbeem\xc4\x97s perleistos Ispanijai, 1800 m. perleistos atgal Pranc\xc5\xabzijai. 1803 m. teritorija \xc4\xaftraukt\xc4\x85 \xc4\xaf Luizianos pardavim\xc4\x85 ir atiteko JAV. Teritorijas 1803 m. i\xc5\xa1tyr\xc4\x97 Luisas ir Klarkas, Stephen Long. 1827 m. \xc4\xafkurta pirmoji kolonist\xc5\xb3 gyvenviet\xc4\x97 - Fort Lyvenvortas.\n_START_SECTION_\nGeografija\n_START_PARAGRAPH_\nNors valstija charekterizuojama, kaip niekuo nei\xc5\xa1siskiarianti lyguma, ta\xc4\x8diau jos topografija svyruoja nuo 210 iki 1200 metr\xc5\xb3 vir\xc5\xa1 j\xc5\xabros lygio. Vakarin\xc4\x97 valstijos dalis sudaryta i\xc5\xa1 auk\xc5\xa1t\xc5\xb3 lygum\xc5\xb3 ir negili\xc5\xb3 \xc4\xafdaub\xc5\xb3, su vos keletu med\xc5\xbei\xc5\xb3. Naudojant dr\xc4\x97kinimo kanalus, valstija gars\xc4\x97ja savo cukriniais runkeliais. Pietvakariuose dominuoja Ozarko plynauk\xc5\xa1t\xc4\x97, apaugusi nedideliais \xc4\x85\xc5\xbeuolais. Pietin\xc4\x97je valstijos dalyje plyti Gipso Kalvos. Pagrindin\xc4\x97s jos up\xc4\x97s yra Kanzasas ir Arkanzasas. Nors nat\xc5\xabrali\xc5\xb3 e\xc5\xbeer\xc5\xb3 valstijoje ma\xc5\xbeai, ta\xc4\x8diau apstu vandens rezervuar\xc5\xb3._NEWLINE_Valstija dar \xc5\xbeinoma kaip Saul\xc4\x97gr\xc4\x85\xc5\xbeos, d\xc4\x97l j\xc5\xb3 paplitimo. Valstijoje paplit\xc4\x99 topoliai, taip pat \xc4\x85\xc5\xbeuolai, graikiniai rie\xc5\xa1utmed\xc5\xbeiai ir klevai._NEWLINE_Valstijoje taip pat gausu putpeli\xc5\xb3 ir fazan\xc5\xb3. \xc4\x8cia yra pati gausiausia jerubi\xc5\xb3 populiacija visoje \xc5\xa1alyje.\n_START_SECTION_\nEkonomika\n_START_PARAGRAPH_\nKanzasas daugiausiai yra \xc5\xbeem\xc4\x97s \xc5\xabkio valstija. Gamyba ir paslaugos pranoko \xc5\xbeem\xc4\x97s \xc5\xabk\xc4\xaf pelnu, bet jis vis dar lieka svarbus valstijos ekonomikoje. Valstija yra did\xc5\xbeiausia kvie\xc4\x8di\xc5\xb3 augintoja \xc5\xa1alyje, bei viena i\xc5\xa1 did\xc5\xbeiausi\xc5\xb3 sorg\xc5\xb3, bei kukur\xc5\xabz\xc5\xb3 s\xc4\x97kl\xc5\xb3 gamintojas. Auginami galvijai ir ver\xc5\xa1eliai. _NEWLINE_Dvi pagrindin\xc4\x97s valstijos pramon\xc4\x97s \xc5\xa1akos yra transporto ir kompiuterin\xc4\x97 \xc4\xafranga. Kitos svarbios pramon\xc4\x97s \xc5\xa1akos yra naftos ir angli\xc5\xb3 produktai. Valstija yra viena i\xc5\xa1 did\xc5\xbeiausi\xc5\xb3 \xc5\xbealiavin\xc4\x97s naftos gamintoj\xc5\xb3 ir turi didelius gamtini\xc5\xb3 duj\xc5\xb3, bei helio telkinius.'